Mfumo wu wu xave eka Freemasons hi 1916 ku va tihofisi ta Gavhenara, loyi a kumeka eTuhnhuys. Khumbi ra le mahlweni rintshwa ri akiwe hi 1925 hi xitayele xa Mpfuxeto wa Cape. Endzhaku ka sweswo wu tirhe tanihi Hofisi ya Presidente wa Tiko hi va1980. Swirho swa Palamende swa Inkatha Freedom Party a swi rhurheriwe kona ku sukela 1994 ku fikela 2004. Ku sukela kwalaho wu tirhisiwile hi Swirho swa Palamende na vatirhi va African National Congress. Mhaka ya ku dlayiwa ka vanhu va makumembirhinharhu enkosini wa Mulamula na ku vavisiwa ka van'wana va makumembirhinkombo yi vile yin'wana ya timhakankulu eka nyuziphepha leyi. Mavito ya vanhu lava a va hundzile emisaveni a ya tsariwile. A ku tsariwile na lomu a va huma kona. Lucas u tikumile a hlaya mavito lawa. Vito leri ri nga n'wi hlamarisa ku vile ra "Samson Cawuke (Spelonken)," kwalaho a sungula ku biwa hi ripfalo. Samson Cawuke wa le Xipilongo Xana a ku nga ri yena loyi a a tiva yena - wa munghana wa tata wa yena Lucas a tivutisa. Lucas u yile emahlweni no hlaya mavito ya vafi. O fika ka ra tata wa yena! Xikan'wekan'we nyuziphepha leyi a a yi khomile yi wela ehansi, a sungula ku rila, a rila, a rila hi xiviti lexikulu?